එමෙන්ම දේශීය ආදායම් දෙපාර්තමේන්තුවේ ප්‍රධාන කාර්යාලයේ හා සියලුම ප්‍රාදේශීය කාර්යාලවල ආරක්ෂාව සහ එහි සියලු නිලධාරින්ගේ හා සේවකයන්ගේ ආරක්ෂාව තහවුරු කිරීමට පියවර ගන්නා ලෙස පොලිස්පතිවරයාට දැනුම් දී තිබේ.මේ පියවර ගැනීමේ දී දේශීය ආදායම් කොමසාරිස් ජනරාල්වරයා සමඟ සම්බන්ධ වී කටයුතු කරන ලෙසද ජනාධිපතිවරයා පොලිස්පතිවරයාට දැනුම් දී ඇත.මේ මැර ප්‍රහාරයට සම්බන්ධ සැකකරුවන් වහාම අත්අඩංගුවට ගෙන නීතිය හමුවට පත් කරවන ලෙසද ජනාධිපතිවරයා දැනුම් දී තිබේ.සුළු පිරිසකගේ උවමනාවන් මත සිදු කරන මෙවැනි කඩාකප්පල්කාරී ක්‍රියාවන් දැඩිව හෙළා දකින බව ද ජනාධිපතිවරයා ප්‍රකාශ කැරැ සිටියි.පොලිස් දෙපාර්තමේන්තුව සිදු කරන පරීක්ෂණයට අමතරව, සිද්ධිය පිළිබඳව මුදල් අමාත්‍යාංශය මඟින්ද විධිමත් පරීක්ෂණයක් සිදු කරන බව භාණ්ඩාගාර නියෝජ්‍ය ලේකම් උදය රංජිත් සෙනෙවිරත්න මහතා ප්‍රකාශ කෙළේ ය.දේශීය ආදායම් දෙපාර්තමේන්තුවට අවශ්‍ය ආරක්ෂාව සහතික කැරෙන ක්‍රියාමාර්ග, යෝජනා මුදල් අමාත්‍යාංශයට යොමු කරන ලෙස දැනටමත් මහා භාණ්ඩාගාර ලේකම් ආචාර්ය පී.බී. ජයසුන්දර මහතා දේ.ආ.කො.ජනරාල්වරයාට දැනුම් දී තිබේ..